Alex's Overnight | LekkeSlaap
Alex's Overnight is in Heidelberg, 'n vriendelike dorpie in die Wes-Kaap naby die suidkus. Dis langs die N2 sowat 274 km oos vanaf Kaapstad, en net 34 km vanaf Witsand se strand. Die perfekte oornagverblyf tussen Kaapstad en Port Elizabeth, of 'n wegbreek na die platteland. Ons het ook uitstekende verwysings vir sakereisigers en -ondernemings.
Verblyf is beskikbaar in 4 ruim selfsorg-eenhede: Eenheid 1 L het 1 dubbelbed en 1 enkelbed en bied slaapplek aan 3 gaste. Daar is 'n TV met sekere DStv-kanale, sowel as 'n yskas-vrieskas, waaier, breekware, mikrogolfoond, ketel, koffie, tee, suiker, en melk. Die ruim badkamer is voorsien van stortjel, vloeibare seep en handdoeke. Indien hierdie kamer bespreek is, is daar 'n soortgelyke kamer teen dieselfde tarief beskikbaar.
Eenheid 2 L het 1 dubbelbed (en 1 enkelbed op versoek) en bied slaapplek aand 2 of 3 gaste. Ander geriewe sluit 'n yskas-vrieskas, waaier, ketel, koffie, tee en 'n mikrogolfoond in. Eenheid 1 deel DStv met Eenheid 2. Die badkamer het stortjel, vloeibare seep en handdoeke.
Eenheid 3 XXL is baie ruim en het 5 of 6 enkelbeddens (of 1 dubbelbed en 2 enkelbeddens vir gesinne) met slaapplek vir 4 tot 6 gaste. Die volledig toegeruste kombuis het 'n wasbak, kookgeriewe, yskas, ketel, mikrogolfoond, losstaande stoof, koffie, tee, en eetgerei en breekware vir 6 gaste. Hierdie kamer lei na die tuin en braai-area. Perfek vir groot gesinne of kontrakteurs. Minimumverblyftydperk, 2 nagte. Indien die kamer bespreek is, is 'n soortgelyke gesinskamer vir 3 tot 4 gaste beskikbaar.
Elke eenheid het 'n privaat ingang. Daar is veilige parkeerplek reg voor die eenhede, of gaste kan agter die huis parkeer agter 'n afstandbeheerde hek. Die verblyf is meesal selfsorg, maar 'n ontbyt kan gereël word, wat spesiaal deur ons vennoot-restaurant, Delish N2, vanaf R65 met koffie of sap voorsien word.